**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

 **PROCES - VERBAL**

**Încheiat astăzi 13.10.2022 cu ocazia şedinţei extraordinare a**

**Consiliului Local al Municipiului Timişoara**

**Preşedinte de şedinţă – DL. RUBEN LAȚCĂU**

**Din cei de 27 de consilieri au fost prezenţi 23**

**Au absentat:**

**Din partea executivului participă: domnul primar Dominic Fritz, domnul Viceprimar Ruben Lațcău, dl. viceprimar Tabără Amânar Cosmin Gabriel și dl. Secretar General Caius Șuli.**

**Şedinţa a fost convocată prin Dispoziţia Primarului nr. 2156 din 12.10.2022**

**Ordinea de zi:**

1. Proiect de hotărâre privind aprobarea proiectului ”Achiziția de mijloace de transport nepoluante necesare îmbunătățirii transportului public de călători în Municipiul Timișoara – Runda 2” și depunerea acestuia în vederea accesării fondurilor europene nerambursabile disponibile prin Planul Național de Redresare și Reziliență 2020 – 2026, Componenta 10 Fondul Local
2. Proiect de hotărâre privind aprobarea proiectului „Achiziția sistemului de e-ticketing necesar îmbunătățirii transportului public de călători în zona Timișoara” și depunerea acestuia în vederea accesării fondurilor europene nerambursabile disponibile prin Planul Național de Redresare și Reziliență 2020- 2026, Componenta 10 Fondul Local/ Investiția I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)

**DL.LAȚCĂU**: Sunt două puncte pe ordinea de zi. Obiectivul acestei ședințe este să aprobăm două proiecte pe care le vom depune pentru finanțare pe fonduri, pe P.N.R.R. Vrem să achiziționăm 30 de autobuze de 10 m electrice, de asemenea, dorim să achiziționăm 9 troleibuze și diferența de tramvaie până la 40. Aici avem un parteneriat în lucru deja cu B.E.R.D., unde cei de la B.E.R.D. sunt într-o fază avansată în ceea ce privește studiul de oportunitate și caietul de sarcini și dorim să aplicăm pentru această finanțare ca să putem să începem de la anul viitor să implementăm un sistem de e-ticketing modern la nivel de zonă metropolitană.

Nu sunt puncte suplimentare, rămâne doar ordinea de zi cu cele două puncte.

Deschid procedura de vot pentru ordinea de zi:

**REPREZENTANT TEHNIC**: 20 de voturi pentru.

**PUNCTUL 1 AL ORDINII DE ZI**

**Proiect de hotărâre privind aprobarea proiectului ”Achiziția de mijloace de transport nepoluante necesare îmbunătățirii transportului public de călători în Municipiul Timișoara – Runda 2” și depunerea acestuia în vederea accesării fondurilor europene nerambursabile disponibile prin Planul Național de Redresare și Reziliență 2020 – 2026, Componenta 10 Fondul Local**

**DL.DIACONU**: Este lăudabil că se depune cererea de finanțare pe transport electric nepoluant. Am o întrebare, care ar fi motivul pentru care ne-am orientat către autobuze electrice de 10 m, ceea ce înseamnă cumva în gama de jos a capacității…

**DL.LAȚCĂU**: Asta este finanțarea pe care componenta actuală, de pe P.N.R.R. o finanțează, de 10 m. Aceasta este limita, conform ghidului.

**DL.DIACONU**: Este atipic, de obicei sunt 12 sau 18 m, de obicei.

**DL.LAȚCĂU**: Sunt de acord cu d-voastră, dar dimensiunea este conform ghidului și toate primăriile care doresc să achiziționeze mijloace de transport pe actuala axă care se va deschide mâine, vor fi nevoite să depună pentru 10 m.

**DL.LAȚCĂU**: Deschid procedura de vot:

**REPREZENTANT TEHNIC**: 20 de voturi pentru.

**PUNCTUL 2 AL ORDINII DE ZI**

**Proiect de hotărâre privind aprobarea proiectului „Achiziția sistemului de e-ticketing necesar îmbunătățirii transportului public de călători în zona Timișoara” și depunerea acestuia în vederea accesării fondurilor europene nerambursabile disponibile prin Planul Național de Redresare și Reziliență 2020- 2026, Componenta 10 Fondul Local/ Investiția I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)**

**DL.LAȚCĂU**: Deschid procedura de vot:

**REPREZENTANT TEHNIC**: 20 de voturi pentru.

**DL.LAȚCĂU**: Vă mulțumesc pentru prezență. Ședința este închisă.

**PREȘEDINTE DE ȘEDINȚĂ, SECRETAR GENERAL,**

**Viceprimar RUBEN LAȚCĂU Jr. CAIUS ȘULI**